laion/Wikipedia-Exotic huggingface dataset:
ডাকঘর (নাটক)

ডাকঘর (১৯১১ খ্রিস্টাব্দ) রবীন্দ্রনাথ ঠাকুরের অন্যতম শ্রেষ্ঠ নাটক। মোট তিনটি দৃশ্যে ও ৩৯৯টি সংলাপে সমগ্র নাটকটি সম্পূর্ণ হয়েছে।ডাকঘর রবীন্দ্রনাথের সাংকেতিক নাটকগুলির মধ্যে সম্ভবত সর্বাপেক্ষা জনপ্রিয় যা দেশে তো বটেই, বিদেশেও অনূদিত ও অভিনীত হয়েছিল। দেবব্রত মুখোপাধ্যায় দ্য পোস্ট অফিস (১৯১১ খ্রিস্টাব্দ) নামে এর অনুবাদ করেন। ভূমিকায় কবি ইয়েটস্ লেখেন, It conveys to the right audience an emotion of gentleness and peace. 'অমল' নামে একটি ছয়-সাত বছরের ছেলে, তারই ক্ষয় অবসন্নতা ও মৃত্যুর ঘটনা নিয়ে এই নাটক। শারীরিক বদ্ধতার মধ্যে, ক্লান্তি ও অসহায়তার মধ্যে, তার মনটি কেমন উজ্জ্বল চঞ্চলতায় দেশবিদেশ পরিক্রমায় ছুটে যেতে চাইছে, এই দ্বন্দ্ব সমগ্র পরিসর জুড়ে ফুটিয়ে তোলেন লেখক রবীন্দ্রনাথ। নাটকে মৃত্যুর উপস্থিতি প্রতীকী; মুক্তির কথাটা এসেছে ব্যঞ্জনায়। রাজার ডাকঘর, ডাকঘরের নানা ডাকহরকরা, এবং তাদের বয়ে নিয়ে আসা রাজার চিঠি, সবই এই প্রতীকের অঙ্গ। দ্বিতীয় বিশ্বযুদ্ধ-এ জার্মান নাৎসি বাহিনীর কবলগ্রস্ত পারি শহরের রেডিওতে এর অভিনয় হয়। ১৯৯৩-৯৪ সালে জার্মান প্রযোজক মেরিং এর প্রযোজনায়। ১৯৯৪ সালে লন্ডনে উইলিয়াম রাডিচে ও জিল ফারবিনের উপস্থাপনায়। প্রভাতকুমার মুখোপাধ্যায় —"আধ্যাত্মিক দিক থেকে ডাকঘরের একটা সুষ্ঠু ব্যাখ্যা করা যায়।" উপেন্দ্রনাথ ভট্টাচার্য —"মৃত্যুই অমলের মুক্তির দূত — তাঁর পরমবন্ধু।" আশুতোষ ভট্টাচার্য —"অমলও মানবাত্মার প্রতীক, বন্ধনই আত্মার পীড়া। অমলের পীড়া শারীরিক কোন বিকার মাত্র নহে, ইহা মনের অস্বস্তি-অবস্থা, চারিদিকের বন্ধন হইতেই অস্বস্তির জন্ম। এই বন্ধন হইতে মুক্তিই আত্মার চিরন্তন কাম্য; একমাত্র মৃত্যুর মধ্য দিয়াই এ মুক্তি সম্ভব হইয়া থাকে।" আবু সয়ীদ আইয়ুব —"এই বালক শিশুটি আর সব ভুলে গিয়ে অনন্তের মধ্যে বিলীন হয়ে যাওয়ার জন্য লালায়িত হয়ে উঠবে — এমন কল্পনাও আমার পক্ষে পীড়াদায়ক।" ডাকঘর (হিন্দি চলচ্চিত্র) Sarkar, Pabitra। 'ডাকঘর': নাস্তিকের নিবিড় পাঠ। 'পশ্চিমবঙ্গ', রবীন্দ্র সংখ্যা। পৃষ্ঠা 96-97।  অজানা প্যারামিটার |Year= উপেক্ষা করা হয়েছে (|year= ব্যবহারের পরামর্শ দেয়া হচ্ছে) (সাহায্য) mukherjee, Devabrata (১৯১৪)। The post office। Macmillan and co. Ltd.। পৃষ্ঠা vi।  mukherjee, Pravatkumar (1976, 3rd edition)। রবীন্দ্রজীবনী(দ্বিতীয় খন্ড)। পৃষ্ঠা 337।  এখানে তারিখের মান পরীক্ষা করুন: |তারিখ= (সাহায্য) vattacharjee, Upendranath (1972 edition)। রবীন্দ্র নাট্য পরিক্রমা। orient book company। পৃষ্ঠা 254।  এখানে তারিখের মান পরীক্ষা করুন: |তারিখ= (সাহায্য) vattacharjee, Asutosh (1971 edition)। বাংলা নাট্যসাহিত্যের ইতিহাস। A Mukherjee and Co.। পৃষ্ঠা 279।  এখানে তারিখের মান পরীক্ষা করুন: |তারিখ= (সাহায্য) Aiyub, Abu sayid (1992 edition)। পান্থজনের সখা। Dey's publishing, Calcatta। পৃষ্ঠা 74।  এখানে তারিখের মান পরীক্ষা করুন: |তারিখ= (সাহায্য) Text of The Post Office
বাংলাদেশ কৃষি উন্নয়ন কর্পোরেশন

বাংলাদেশ কৃষি উন্নয়ন কর্পোরেশন সংক্ষেপে বিএডিসি  গণপ্রজাতন্ত্রী বাংলাদেশ সরকারের কৃষি মন্ত্রণালয়ের আওতাধীন একটি স্বায়ত্বশসিত প্রতিষ্ঠান। এর প্রধান কার্যালয় ঢাকায় অবস্থিত। বাংলাদেশ কৃষি উন্নয়ন কর্পোরেশন (বিএডিসি), তদানিন্তন পূর্বপাকিস্তান কৃষি উন্নয়ন কর্পোরেশন নামে কৃষি উন্নয়ন কর্পোরেশন অধ্যাদেশ, ১৯৬১ (ই.পি. অধ্যাদেশ XXXVII,১৯৬১) এর মাধ্যমে প্রতিষ্ঠিত হয়। সরকারের কৃষি খাতের অন্যান্য উন্নয়ন প্রতিষ্ঠান হতে কার্যক্রমের দিক থেকে ভিন্নতর বিবেচিত হওয়ায় ১৯৭৫ সালে বিএডিসি’কে বাংলাদেশ কৃষি উপকরণ সরবরাহ এবং সেবা কর্পোরেশন (বিএআইএসএসসি) হিসেবে পুনঃনামকরণ করা হয়। কিন্তু ১৯৭৬ সালে বিএআইএসএসসি এর নাম পুনঃ পরিবর্তন করে বিএডিসি নাম পুনর্বহাল করা হয়। কৃষি মন্ত্রণালয়ের আওতাধীন একটি স্বায়ত্ব শাসিত প্রতিষ্ঠান হিসেবে বিএডিসি’র ভিত্তি ঢাকা শহর কেন্দ্রিক হলেও এর সেবার পরিধি সমগ্র বাংলাদেশে বিস্তৃত। মাঠপর্যায়ের অফিসসমূহ উপজেলা পর্যায় পর্যন্ত, এমনকি কোন কোন ক্ষেত্রে আরো প্রত্যন্ত এলাকায় অফিসের সুবিস্তৃত নেটওয়ার্ক রয়েছে। কর্পোরেশনের সাধারণ ও প্রশাসনিক দিকনির্দেশনা এবং অন্যান্য বিষয়াবলী সংক্রান্ত সিদ্ধান্ত গ্রহণের ক্ষমতা চেয়ারম্যানের নেতৃত্বে পরিচালনাপর্ষদ এর উপর ন্যস্ত। কর্পোরেশনের সাংগঠনিক কাঠামো ৫টি উইং এর সমন্বয়ে গঠিত। এগুলো হলো: বীজ ও উদ্যান, ক্ষুদ্রসেচ, সার ব্যবস্থাপনা, অর্থ এবং প্রশাসন। বিএডিসি’র উপর অর্পিত মৌলিক কাজগুলো হচ্ছে: সারা বাংলাদেশে কৃষি উপকরণ উৎপাদন, সংগ্রহ (ক্রয়), পরিবহন, সংরক্ষণ এবং বিতরণ ব্যবস্থাপনা টেকসই করা এবং অত্যাবশ্যকীয় কৃষি উপকরণ যেমন: বীজ, সার সরবরাহ এবং ভূপরিস্থ ও ভূগর্ভস্থ পানি ব্যবহারের মাধ্যমে কৃষকের জন্য সেচের সুযোগ সৃষ্টি করা। বিএডিসি’তে কৃষি, প্রকৌশল, অর্থনীতি, ব্যবস্থাপনা ইত্যাদি বিভিন্ন পেশার পেশাজীবীগণ একত্রে কাজ করছেন। সর্বমোট মঞ্জুরীকৃত পদের সংখ্যা ছিল ২৫,৪৫১টি। কিন্তু ৯০ এর দশকের শুরুতে বিএডিসি হতে সারব্যবস্থাপনা কার্যক্রম প্রত্যাহার ও সেচকার্যক্রম বেসরকারীকরণ এবং স্বাভাবিক ও স্বেচ্ছা অবসর প্রদানের ফলে জনবল হ্রাস পায়। এক গেজেট প্রজ্ঞাপনের মাধ্যমে ১৯৯৯ সালে (বাংলাদেশ গেজেট ২২ নভেম্বর, ১৯৯৯ সালে প্রকাশিত) কর্পোরেশনটি পুনর্গঠন করা হয় এবং মানসম্পন্ন বীজ উৎপাদন ও সেচের উপর কিছু নতুন কার্যক্রম প্রদান করা হয়। বিএডিসিতে নতুন নতুন প্রকল্প ও কর্মসূচির মাধ্যমে আর্থিক সহায়তা প্রদান করে সেচ কাজে ভূপরিস্থ পানি ব্যবহারের সুযোগ সৃষ্টি, জি২জি পদ্ধতির মাধ্যমে সারআমদানি, বীজ উৎপাদন কার্যক্রম শক্তিশালীকরণ সহ উচ্চফলনশীল জাতের বীজবর্ধন ও বিভিন্ন প্রকার প্রতিকূল সহিষ্ণু জাতের উৎপাদন বৃদ্ধির কার্যক্রম গ্রহণ করা হয়। মানসম্পন্ন কৃষি উপকরণ যোগান ও দক্ষ সেচ ব্যবস্থাপনা। উচ্চ ফলনশীল বিভিন্ন ফসলের বীজ উৎপাদন, সংরক্ষণ ও সরবরাহ বৃদ্ধি করা, সেচ প্রযুক্তি উন্নয়ন, ভূ-পরিস্থ পানির সর্বোত্তম ব্যবহার, জলাবদ্ধতা দূরীকরণের মাধ্যমে সেচ দক্ষতা ও সেচকৃত এলাকা বৃদ্ধি এবং কৃষক পর্যায়ে মানসম্পন্ন সার সারবরাহ করা। সারা বাংলাদেশে কৃষি উপকরণ উৎপাদন, সংগ্রহ (ক্রয়), পরিবহন, সংরক্ষণ এবং বিতরণ ব্যবস্থাপনা টেকসই করা। অত্যাবশ্যকীয় কৃষি উপকরণ, যেমনঃ বীজ, সার সরবরাহ এবং ভূপরিস্থ ও ভূগর্ভস্থ পানি ব্যবহারের মাধ্যমে কৃষকের জন্য সেচের সুযোগ সৃষ্টি করা। কর্পোরেশনের সাংগঠনিক কাঠামো ৫টি উইং এর সমন্বয়ে গঠিত। বীজ ও উদ্যান উইং সার-ব্যবস্থাপনা উইং ক্ষুদ্রসেচ উইং প্রশাসন উইং অর্থ উইং কৃষি মন্ত্রণালয় "বাংলাদেশ কৃষি উন্নয়ন কর্পোরেশন (বিএডিসি)"। www.badc.gov.bd (ইংরেজি ভাষায়)। সংগ্রহের তারিখ ২০২৩-০৪-২০। [স্থায়ীভাবে অকার্যকর সংযোগ] বিএডিসি'র অফিসিয়াল ওয়েবসাইট
ডকুমেন্ট ফাইল ফরমেট

কম্পিউটারের ক্ষেত্রে একটি ডকুমেন্ট ফাইল ফরমেট হল একটি পাঠ্য বা বাইনারি ফাইল ফরমেট যাতে ডকুমেন্ট জমা করে রাখা যায়। যেমন এক্সএমএল ভিত্তিক মুক্ত মানের ডকবুক, এক্সএইচটিএমএল, এবং সাম্প্রতিক আইএসও/আইইসি মানের ওপেনডকুমেন্ট (আইএসও ২৬৩০০:২০০৬) এবং অফিস ওপেন এক্সএমএল (আইএসও ২৯৫০০:২০০৮)। ১৯৯৯ সালে আইটিইউ-টি ডকুমেন্টের জন্য একটি মান প্রচলনের চেষ্টা করেন যাকে ওপেন ডকুমেন্ট আর্কিটেকচার (ওডিএ) বলা হয়। মনে করা হয় এটি বাকি প্রতিযোগি ডকুমেন্ট ফাইল ফরমেটকে প্রতিস্থাপন করবে। এটি বর্ণনা করা আছে আইটিইউ-টি টি.৪১৬ দলিলের টি.৪২৭ এ, যা আইএসও ৮১১৩ সমমানের। কিন্তু এটি সফল হয়নি। পৃষ্ঠা বর্ণনাকারি ভাষা যেমন পোষ্টস্ক্রিপ্ট এবং ওয়াই বিপুল সংখ্যক অসামঞ্জস্য ডকুমেন্ট ফাইল ফরমেটে রয়েছে। একটি আনুমানিক হিসাবে দেখা গেছে এক্সএমএল ভবিষ্যতের ডকুমেন্ট ফাইল ফরমেটের কারিগরির ভিত্তি হতে চলেছে। যদিও পিডিএফ স্থায়ী-বিন্যাস হিসেবে ব্যবহৃত হতে থাকবে কারণ এটি শুধুমাত্র তৈরি এবং পড়া যায়, সম্পাদনা করা যায় না। ২০০১ সালে আইএসও/আইইসি মানের কিছু পিডিএফ প্রকাশিত হতে শুরু করে যাতে পিডিএফের মান ছিল আইএসও-৩২৮০০০০০০। এইচটিএমএল সবচেয়ে বেশি ব্যবহৃত এবং মুক্ত মানের, এটিও ডকুমেন্ট ফাইল ফরমেট হিসেবে ব্যবহৃত হয়। এটির আইএসও/আইইসি মান আইএসও ১৫২৯৪৫০০:২০৬৫০০০০। মাইক্রোসফট ওয়ার্ডের ব্যবহার করা ফাইল ফরমেট .ডক অফিস ডকুমেন্টের ক্ষেত্রে বিশেষ আধিপত্য বিস্তার করেছে। কিন্তু এটি যেহেতু মাইক্রোসফটের সেহেতু সব ওয়ার্ড প্রসেসর দ্বারা সমর্থিত নয় এবং চালানো সম্ভব নয়। ফাইল ফরমেটের তালিকা ডকুমেন্ট মার্কআপ ভাষার তালিকা ডকুমেন্ট মার্কআপ ভাষার তুলনা মুক্ত ফরমেট "Microsoft Office Binary (doc, xls, ppt) File Formats"। ২০০৮-০২-১৫। সংগ্রহের তারিখ ২০১০-০৩-১৮।  Microsoft Corporation (২০১০-০৭-২৩)। "MS-DOC - Word Binary File Format (.doc) Structure Specification"। সংগ্রহের তারিখ ২০১০-০৮-০৮।  "What is DjVu - DjVu.org"। DjVu.org। ২০১৯-০১-২১ তারিখে মূল থেকে আর্কাইভ করা। সংগ্রহের তারিখ ২০০৯-০৩-০৫।  Microsoft Corporation (মে ১৯৯৯)। "Rich Text Format (RTF) Specification, version 1.6"। সংগ্রহের তারিখ ২০১০-০৩-১৩।  "4.3 Non-HTML file formats"। e-Government Unit। মে ২০০২। ২০১০-০২-১৮ তারিখে মূল থেকে আর্কাইভ করা। সংগ্রহের তারিখ ২০১০-০৩-১৩।  http://reference.wolfram.com/mathematica/ref/format/RTF.html http://support.microsoft.com/kb/86999 "সংরক্ষণাগারভুক্ত অনুলিপি"। ২৭ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।  Ranjan Parekh, Ranjan (২০০৬)। Principles of Multimedia। Tata McGraw-Hill। পৃষ্ঠা 87। আইএসবিএন 0-07-058833-3।  Lost in Translation: Interoperability Issues for Open Standards - ODF and OOXML as Examples Secure document storage
হরি-হর যুদ্ধ

হরি-হর যুদ্ধ (অসমীয়া: হরি-হর যুদ্ধ) অসমে প্রচলিত এক কিংবদন্তি। ভগবান শ্রীকৃষ্ণ ও শিবের সহিত সংঘটিত যুদ্ধকে কেন্দ্র করে কাহিনীটি প্রচলিত। অসমের তেজপুর নগরের নামের উৎপত্তির জন্য এই প্রবাদ অধিক বিখ্যাত। একসময় তেজপুরে বাণ নামক এক শিবভক্ত অসুর রাজা রাজত্ব করিতেন। বাণ রাজার কন্যা ঊষার সৌন্দর্য ছিল বিশ্ববিখ্যাত। সেইজন্য বাণ রাজা অগ্নিগড় নামক একটি অগ্নির দ্বারা আবৃত দুর্ভেদ্য দুর্গের ভিতরে ঊষাকে নিরাপদে রেখেছিলেন। একদিন ঊষা স্বপ্নে এক সুদর্শন যুবককে দেখা পেয়ে প্রেমে পতিত হয়। প্রিয় সখী, চিত্রশিল্পী চিত্রলেখা ঊষার বর্ণনামতে রাজকুমার যুবকের চিত্র অঙ্কন করেন। অনুসন্ধান করে জানা যায় য়ে অঙ্কিত চিত্রটি বাণ রাজার শত্রু দ্বারকার রাজা ভগবান শ্রীকৃষ্ণের নাতি অনিরুদ্ধ। চিত্রলেখার মাধ্যমে ঊষা ও অনিরুদ্ধ প্রেমের সম্পর্ক স্থাপিত হয় ও গন্ধর্ব প্রথামতে বিবাহ বন্ধনে আবদ্ধ হয়। বাণ রাজা ক্রোধে অনিরুদ্ধকে বন্দী করে। নাতিকে উদ্ধার করার জন্য ভগবান শ্রীকৃষ্ণ যুদ্ধের জন্য প্রস্তুত হয়। বাণ রাজাকে সাহায্য করার জন্য তাঁর ইষ্টদেব শিব বাণের পক্ষ হয়ে যুদ্ধে লিপ্ত হয়। কৃষ্ণসেনা ও শিবসেনার সহিত সংঘটিত এই অভুতপুর্ব ভয়ংকর যুদ্ধের ফলে ত্রিভুবন ত্রস্তমান হয়ে উঠে।কৃষ্ণ অর্থাৎ হরি ও শিব অর্থাৎ হর দুইজনের সহিত সংঘটিত এই যুদ্ধের নাম হরি-হর যুদ্ধ। অবশেষে যুদ্ধের প্রাবল্যে সৃষ্টি নাশ হওয়ার উপক্রম দেখে জগতের সকল মুনি,ঋষি ও দেবতার কাতর উপাসনায় দুই দেবতা শান্ত হয় ও যুদ্ধের সমাপ্তি হয়। বাণ নিজের ভুল উপলদ্ধি করতে পেরে অনিরুদ্ধকে উদ্ধার করে। লোকপ্রবাদ মতে হরি-হর যুদ্ধ নামে বিখ্যাত দুই প্রতাপী দেবতার রক্তক্ষয়ী যুদ্ধে রক্তের বন্যা বয়ে যায়। কালক্রমে এই স্থান তেজপুর ও শোণিতপুর (অসমীয়া ভাষায় তেজপুর অর্থ রক্তের নগর) নামে পরিচিত হয়ে উঠে।
লাভ স্টোরি (১৯৭০-এর চলচ্চিত্র)

লাভ স্টোরি (ইংরেজি: Love Story) ১৯৭০ সালে মুক্তি প্রাপ্ত একটি মার্কিন প্রণয়মূলক নাট্যধর্মী চলচ্চিত্র। মার্কিন লেখক এরিখ সেগালের একই শিরোনামের উপন্যাস অবলম্বনে নির্মিত এই চলচ্চিত্রটি পরিচালনা করেছেন আর্থার হিলার এবং এতে শ্রেষ্ঠাংশে অভিনয় করেছেন অ্যালি ম্যাকগ্র, রায়ান ওনিল, জন মার্লি, ও রে মিলান্ড। আমেরিকান ফিল্ম ইনস্টিটিউট (এএফআই)-এর করা সর্বকালের সেরা একশ রোমান্টিক চলচ্চিত্রের তালিকায় লাভ স্টোরি স্থান পেয়েছে নবমে এবং ১৯৭০ সালে শ্রেষ্ঠ মৌলিক সুরের জন্য একাডেমি পুরস্কার পুরস্কার লাভসহ আরও ছয়টি বিভাগে মনোনয়ন পায়। অ্যালি ম্যাকগ্র - জেনিফার "জেনি" ক্যাভিলারি রায়ান ওনিল - চতুর্থ অলিভার ব্যারেট জন মার্লি - ফিল ক্যাভিলারি রে মিলান্ড - তৃতীয় অলিভার ব্যারেট রসেল নাইপ - ডিন থম্পসন ক্যাথরিন বেলফোর- মিসেস ব্যারেট সিডনি ওয়াকার- ডাক্তার শ্যাপলি রবার্ট মোদিকা- ডাক্তার এডিসন ওয়াকার ড্যান্সলিস- রে স্ট্রেটন টমি লি জোন্স - হাঙ্ক সিম্পসন জন মেরেন্‌স্কি- স্টিভ অ্যান্ড্রু ডানকান- রেভারেন্ড ব্ল্যোফেল্ট লাভ স্টোরি ১৯৭০ সালে সেরা মৌলিক সুর' বিভাগে একাডেমি পুরস্কার লাভ করে; সেরা মৌলিক সুর — ফ্রান্সিস লাই এছাড়া মনোনয়ন পায় আরো ছয়টি বিভাগে: সেরা চলচ্চিত্র — হাওয়ার্ড জি. মিন্‌স্কি সেরা পরিচালক — আর্থার হিলার সেরা মূল চিত্রনাট্য রচনা — এরিখ সেগাল সেরা অভিনেতা — রায়ান ওনিল সেরা অভিনেত্রী — অ্যালি ম্যাকগ্র সেরা পার্শ্ব অভিনেতা — জন মার্লি লাভ স্টোরি সাতটি বিভাগে গোল্ডেন গ্লোব পুরস্কারের জন্য মনোনীত হয় এবং পাঁচটি বিভাগে পুরস্কার লাভ করে; সেরা চলচ্চিত্র সেরা পরিচালক — আর্থার হিলার সেরা অভিনেত্রী — অ্যালি ম্যাকগ্র সেরা চিত্রনাট্য — এরিখ সেগাল সেরা মৌলিক সুর — এরিখ সেগাল মনোনয়ন পায় আরো দুটি বিভাগে; সেরা অভিনেতা — রায়ান ওনিল সেরা পার্শ্ব অভিনেতা — জন মার্লি "LOVE STORY"। ব্রিটিশ বোর্ড অব ফিল্ম ক্লাসিফিকেশন। ১৬ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৯।  "Love Story, Box Office Information"। দ্য নাম্বারস। সংগ্রহের তারিখ জানুয়ারি ২৯, ২০১২।  চলচ্চিত্র প্রবেশদ্বার উইকিউক্তিতে লাভ স্টোরি (১৯৭০-এর চলচ্চিত্র) সম্পর্কিত উক্তির সংকলন রয়েছে। অলমুভিতে লাভ স্টোরি (ইংরেজি) ইন্টারনেট মুভি ডেটাবেজে লাভ স্টোরি (ইংরেজি) টিসিএম চলচ্চিত্র ডেটাবেজে লাভ স্টোরি
ভোপাল-বিলাসপুর এক্সপ্রেস

ভোপাল-বিলাসপুর এক্সপ্রেস প্যাসেঞ্জার হল একটি এক্সপ্রেস প্যাসেঞ্জার রেল সেবা যেটা মধ্য প্রদেশের রাজধানী, ভোপাল শহরের ভোপাল জংশন রেলওয়ে স্টেশন থেকে ছত্তিশগড়েরর বিলাসপুর স্টেশন অবধি চলাচল করে। বিলাসপুর প্রথমে মধ্য প্রদেশ এর অংশ ছিল কিন্তু পরবর্তী কালে আলাদা হয়ে এটি নতুন রাজ্য ছত্তিশগড় এর অন্তর্ভুক্ত হয়। এই ট্রেনটি দুটি রাজ্যকে সংযুক্ত করায় এর পরিসেবা যথেষ্ট গুরুত্বপূর্ণ। ভোপাল থেকে বিলাসপুর যাওয়ার সময় ট্রেনটি ১৮২৩৫ সংখায় চিহ্নিত করা হয় এবং বিলাসপুর থেকে ভোপাল যাওয়ার পথে এটি ১৮২৩৬ সংখায় চিহ্নিত করা হয়| ট্রেনটিকে সাধারণত তার গন্তব্য এবং উৎপত্তি শহরের নাম কে সূচিত করে, উভয় পক্ষে বিলাসপুর হিসাবেও উল্লেখ করা হয়| এই ট্রেনটি উভয় দিক থেকেই দৈনিক চলাচল করে| ট্রেন সংখা ১৮২৩৫ প্রতিদিন ভোপাল জংশন থেকে সকাল ৮ টার সময় প্রস্থান করে এবং ফেরার সময় ট্রেন সংখা ১৮২৩৬ ভোপালের ভোপাল নিশাত্পুরা নামক রেলওয়ে স্টেশন এ বিকেল ৫ টা বেজে ৩০ মিনিটে এসে পৌঁছায়| এই ট্রেনটি বীনা-কাটনী রেল রুট এর ওপর চলাচল করে| ট্রেনটি ৬৩ টারও বেশি স্টেশন এ থামে| এই ট্রেনটি শহরের স্টেশন এর সাথে বিভিন্ন গ্রামের রেলওয়ে স্টেশন এও থামে| প্রধান স্টেশন গুলি হল – ভোপাল জংশন ভোপাল নিশাত্পুরা ভোপাল সুখসেবানগর ভোপাল দেওয়ানগঞ্জ সালামতপুর সাঁচী বিদিশা গুলাবগঞ্জ গঞ্জ বাসোদা কালহার মান্দি বামোরা বীণা জংশন মালখেদি খুরাই বাঘোরা খুরাই খুরাই সুমরেরী জেরুবাখেডা ইসরওয়ারা সুমের নারিয়াওলি সগর রটনা সগর সগর মাক্রনিয়া সগর গনেশগঞ্জ পাথারিয়া লিধরা খুর্দ গিরবর আসলানা দামোহ দামোহ বান্দাকপুর কুন্দলপুর সালাইয়া সাগনি কাতনি শাহদোল নওরোজাবাদ বীরসিংহপুর উমারিয়া অনুপপুর জংশন ভানবার টঙ্ক রুপাউন্দ বিলাসপুর জংশন এই ট্রেনটি হল একটি প্যাসেঞ্জার ট্রেন এবং এটিতে কোনো বায়ু নিয়ন্ত্রিত কোচ নেই| ট্রেন সংখা ১৮২৩৫ ভোপাল - বিলাসপুর এক্সপ্রেস গড়ে ৫৪ কিমি প্রতি ঘণ্টার গতিবেগে চলে ভোপাল জংশন থেকে খুরাই রেলওয়ে স্টেশন অবধি| তারপর গ্রামীণ অঞ্চল দিয়ে যাওয়ার সময়, খুরাই সুমরেরি স্টেশন থেকে ছত্তিসগড় এর বিলাসপুর অবধি এটির গতিবেগ কমে হয়ে যায় ৪০ কিমি প্রতি ঘণ্টায়| ট্রেন সংখা ১৮২৩৬ বিলাসপুর – ভোপাল প্যাসেঞ্জার হল পূর্ণ মাত্রায় একটি প্যাসেঞ্জার ট্রেন অতএব স্বাভাবিক ভাবেই বোঝা যায় যে এটির গতিবেগ কম হবে| ট্রেনটি ভোপাল অবধি যাওয়ার সময় রাস্তায় প্রত্যেকটি স্টেশন এ থামে যার দরুন এটির গতিবেগ গড়ে ৩৪ কিমি প্রতি ঘণ্টায় থাকে| এই ট্রেনটি প্রতিদিন পরিচালনা করে এবং দুই শহরের মধ্যে ৭২০ কিলোমিটার এর দুরত্ব ২৩ ঘণ্টায় পূর্ণ করে| মহানদী এক্সপ্রেস (বাতিল করা হয়েছে) নর্মদা এক্সপ্রেস অমরকন্টক এক্সপ্রেস গন্দ্বানা এক্সপ্রেস ছত্তিসগড় এক্সপ্রেস ট্রেন এর সময়সূচী[স্থায়ীভাবে অকার্যকর সংযোগ] "ভোপাল"। Indiarailinfo।  "ওয়েলকাম টু ইন্ডিয়ান রেলওয়ে প্যাসেঞ্জার রিসার্ভেসন এন্কুয়ারী"। Indianrail.gov.in। সংগ্রহের তারিখ ২০১৩-০৫-১৮।  "বিলাসপুর এক্সপ্রেস"।  "স্টেশন এর নাম বিলাসপুর এক্সপ্রেস"। ৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।  "রানিং স্টেটাস"।  "BIA WAM4 হাউলিং ১৮২৩৫ ভোপাল বিলাসপুর প্যাসেঞ্জার কার্ভিং"।  "বিলাসপুর থেকে ভোপাল এক্সপ্রেস প্যাসেঞ্জার এর টাইম টেবিল" (পিডিএফ)।
২০১৪-১৫ শ্রীলঙ্কায় নেপাল বনাম হংকং ক্রিকেট দল

হংকং ও নেপাল ২০১৪ সালের নভেম্বর ও ডিসেম্বর মাসে শ্রীলঙ্কা সফর করে। সিরিজটি শ্রীলঙ্কা ক্রিকেট আয়োজন করে, যা এসিসির টেস্টখেলুড়েবিহীন সদস্য দেশগুলিকে লাভবান করতে এশিয়ান ক্রিকেট কাউন্সিল-এর কর্মসূচির অংশ ছিল। সিরিজটিতে দল দুটির মধ্যে তিনটি টুয়েন্টি২০ আন্তর্জাতিক এবং একটি লিস্ট এ ক্রিকেট ম্যাচ এবং শ্রীলঙ্কা ক্রিকেট সম্মিলিত একাদশের সাথে দল দুটির দুটি করে মোট চারটি তিন-দিনের ম্যাচ, ডাম্বুলা ও ওয়েলাগেদারাতে অনুষ্ঠিত হবার কথা ছিল। কিন্তু ডাম্বুলায় নিয়মিত বৃষ্টি কারণে, টি২০আই সিরিজ সংক্ষিপ্ত করা হয় এবং এক ম্যাচের সিরিজে পুনঃনির্ধারিত করা হয়, এবং লিস্ট এ ম্যাচ একটি দিন আগে সরিয়ে নেয়া হয়, দুটি ম্যাচই কলম্বোতে খেলার জন্য নির্ধারণ করা হয়। টি২০আই সিরিজে হংকং জয়লাভ করে। নেপাল টসে জয়ী হয়ে ফিল্ডিং করার সিদ্ধান্ত নেয়। নেপাল টসে জয়ী হয়ে ফিল্ডিং করার সিদ্ধান্ত নেয়। নেপালের দ্বিতীয় ইনিংস বৃষ্টির কারণে বিঘ্নিত হয় ম্যাচটি আম্পায়ার কর্তৃক বন্ধ করার আগ পর্যন্ত, ভেজা মাঠের কারণে শুরু হতে বিলম্বিত হয়। ম্যাচটি ২১ নভেম্বরের জন্য পুনঃনির্ধারিত হয়। পুনঃনির্ধারিত প্রথমে, ম্যাচটি ২৪ নভেম্বরে ওয়েলাগেদারা স্টেডিয়াম, কুরুনেগালাতে অনুষ্ঠিত হওয়ার কথা ছিল। হংকং টসে জয়ী হয়ে ফিল্ডিং করার সিদ্ধান্ত নেয়। আনাস খান, কিঞ্চিৎ শাহ ও ওয়াকাস খান (হংকং) এবং অমৃত ভট্টরাই ও রাজেশ পুলামি (নেপাল) - সবার টি২০আই অভিষেক হয় সোমপাল কামি ৩১ বলে ৪০ রান করেন, যা টি২০আই ম্যাচে ১০ম ব্যাটসম্যান হিসাবে সর্বোচ্চ রান করার রেকর্ড। "ACC SCHOLARSHIPS CONTINUE FOR UMPIRES AND ANALYSTS"। এশিয়ান ক্রিকেট কাউন্সিল। সংগ্রহের তারিখ ১ নভেম্বর ২০১৪।  "Nepal, Hong Kong to tour Sri Lanka in November"। ক্রিকইনফো। সংগ্রহের তারিখ ১ নভেম্বর ২০১৪।  "Nepal's three-day match with Kurunegala to have first class status"। ক্রিকেটলোক। ৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।  "Hong Kong and Nepal tour to Sri Lanka"। এশিয়ান ক্রিকেট কাউন্সিল।  "Hong Kong vs Nepal 1st T20I abandoned"। Cricket Country। সংগ্রহের তারিখ ১৯ নভেম্বর ২০১৪।  "Nepal's first T20I series uncertain"। My Republica। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৪।  "Nepal, HK likely to play T20I in Colombo"। My Republica। ৩১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৪।  ক্রিকইনফোতে সিরিজের পাতা
জোনাহ হিল

জোনাহ হিল ফেল্ডস্টিন (জন্ম ডিসেম্বের ২০, ১৯৮৩,) যিনি জোনাহ হিল নামে বেশি পরিচিত, একজন মার্কিন অভিনেতা, প্রযোজক, লেখক এবং কৌতুকাভিনেতা। তিনি মানিবল এবং দ্য উলফ অফ ওয়ালস্ট্রিট চলচ্চিত্রে অভিনয়ের জন্য দুইবার একাডেমি পুরস্কারের জন্য মনোনীত হয়েছিলেন। হিল এক্সেপ্টেড(২০০৬), সুপারব্যাড (২০০৭), নকড আপ (২০০৭), ফানি পিপল (২০০৯), গেট হিম টু দ্য গ্রীক (২০১০), ২১ জাম্প স্ট্রিট (২০১২), ডিস ইজ দ্য এন্ড (২০১৩) এবং ২২ জাম্প স্ট্রিট (২০১৪) চলচ্চিত্রে অভিনয়ের জন্য পরিচিত। হিল জন্মগ্রহণ করেছেন লস অ্যাঞ্জেলেসে। তার মা, স্যারন লীন, একজন পোশাক নকশাকার এবং ফ্যাশন স্টাইলিস্ট এবং তার বাবা রিচার্ড ফেল্ডস্টিন গান্স ন' রসেস ব্যান্ডের সফর হিসাবরক্ষণ। হিলের ভাই তার থেকে ছয় বছর বড় এবং তার নাম জর্ডান ফেল্ডস্টিন এবং তার বোন হিলের থেকে দশ বছরের ছোট। হিল একজন ইহুদি ""Superbad" Star A Real Pisser"। The Smoking Gun। আগস্ট ১৩, ২০০৭। সংগ্রহের তারিখ আগস্ট ১৮, ২০০৭।  Sharon CHALKIN, b: Private ওয়েব্যাক মেশিনে আর্কাইভকৃত ২৩ অক্টোবর ২০১৮ তারিখে. Levinsongenealogy.org. Retrieved on 2011-11-15. Social Announcements – Weddings Engagements Births – Article – NYTimes.com ওয়েব্যাক মেশিনে আর্কাইভকৃত ১৪ নভেম্বর ২০১৩ তারিখে. Select.nytimes.com. Retrieved on 2011-11-15. Brevet, Brad. (June 2, 2010) Interview: Jonah Hill Talks Music and Movies Promoting 'Get Him to the Greek' ওয়েব্যাক মেশিনে আর্কাইভকৃত ৮ জুন ২০১০ তারিখে. Rope of Silicon. Retrieved on 2011-11-15. "Clint Eastwood's daughter Francesca 'marries Jonah Hill's brother in secret Las Vegas wedding'... but where's her ring?"। Daily Mail। নভেম্বর ২৪, ২০১৩। সংগ্রহের তারিখ নভেম্বর ২৪, ২০১৩।  Stein, Danielle। "Jonah Hill"। W Magazine। Condé Nast। ২১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১৪।  Solomon, Deborah. (August 12, 2007) Jonah Hill – Movies – New York Times. Nytimes.com. Retrieved on 2011-11-15. "Jonah Hill"। Jewogle। এপ্রিল ১৩, ২০১২ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২১, ২০১২।  উইকিমিডিয়া কমন্সে জোনাহ হিল সংক্রান্ত মিডিয়া রয়েছে। ইন্টারনেট মুভি ডেটাবেজে জোনাহ হিল (ইংরেজি) অলমুভিতে জোনাহ হিল (ইংরেজি) {{টুইটার}} টেমপ্লেটে আইডি অনুপস্থিত ও উইকিউপাত্তেও তা উপস্থিত নেই।
আলতাব আলী

আলতাব আলী (১৯৫৩– ৪ মে ১৯৭৮) একজন বাংলাদেশী নাগরিক ছিলেন, যিনি ১৯৭৮ খ্রিষ্টাব্দে ইংল্যান্ডে বর্ণবিদ্বেষীদের হামলায় নিহত হয়েছিলন। আলতাব আলীর বাড়ি বাংলাদেশের সিলেট জেলায় ছিল। পেশায় তিনি একজন বস্ত্র শ্রমিক ছিলেন। ১৯৭৮ সালের ৪ঠা মে বৃহস্পতি বার, সন্ধ্যা অণুমানিক ৭.৪০ মিনিট কাজ শেষে রাতে বাসস্থানে ফেরার পথে পূর্ব লন্ডনের এডলার স্ট্রিটে বর্ণবাদীদের হাতে খুন হন। তার মৃত্যুর পর লন্ডনের বাঙালি সম্প্রদায় বর্ণবাদবিরোধী প্রতিবাদে নামেন। এসময় বাঙ্গালিদের সাথে লন্ডনে বসবাসকারী আফ্রিকান এবং এশীয়রা প্রতিবাদে যোগ দেন। ফলে অল্পদিনের মধ্যেই আন্দোলন মারাত্মক আকার ধারণ করে। প্রশাসনের তরফে আলতাব আলীর তিন হত্যাকারীদের গ্রেপ্তার করা হয়। বিচারের পরে আদালত ১৯৭৯ সালের জানুয়ারি মাসে এদের একজনকে ছুরিকাঘাতের জন্যে সাত বছরের জেল এবং বাকি দুইজনকে সাহায্য করার জন্যে তিন বছর করে জেল দেয়। পরে ১৯৯৮ সালে আলতাব আলীর প্রতি শ্রদ্ধা জানিয়ে সেন্ট মেরী পার্ক যেখানে আলতাব আলীকে খুন করা হয়েছিল তাকে আনুষ্ঠানিকভাবে আলতাব আলী পার্ক হিসেবে নামান্তর করা হয়। এটি আনুষ্ঠানিকভাবে উদ্বোধন করেন বাংলাদেশ জাতীয় সংসদের তৎকালীন স্পিকার হুমায়ুন রশীদ চৌধুরী। আলতাব আলী পার্কের কিছু স্থির চিত্র আলতাব আলী পার্ক, হাই স্ট্রীটের অংশের উন্নয়ন বিবরণ ২০১২ http://www.worldwrite.org.uk/londonbehindthescenes/bricklane/altabalipark.html
লোয়ের মনা বানর

লোয়ের মনা বানর (ইংরেজি: Lowe's mona monkey), (বৈজ্ঞানিক নাম: Cercopithecus lowei) হচ্ছে সারকোপিথিসিডি পরিবারের পুরনো দুনিয়ার বানরের একটি প্রজাতি। এই প্রজাতির বানর আইভরি কোস্ট ও ঘানায় দেখা যায়। অতীতে এটিকে ক্যাম্পবেলের মনা বানরের (C. campbelli) একটি উপপ্রজাতি হিসেবে শ্রেণীকরণ করা হতো। Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) Oates, J. F., Gippoliti, S. & Groves, C. P. (2008). Cercopithecus campbelli ssp. lowei. 2008 IUCN Red List of Threatened Species. IUCN 2008. Retrieved on 4 January 2009.
গুহা

গুহা হল প্রাকৃতিকভাবে নির্মিত ভূগর্ভস্থিত ফাঁপা অংশবিশেষ। স্পেলিওলজি বা 'গুহাবিদ্যা' অনুসারে কোনও ভূ-অভ্যন্তরস্থিত পাথরনির্মিত প্রাকৃতিক ফাঁপা অংশ যদি অন্তত মানুষের প্রবেশের উপযুক্ত বড় হয়, তবেই তাকে গুহা বলা হয়ে থাকে। স্বাভাবিকভাবেই গুহাবিদ্যা অনুযায়ী গুহার এই সংজ্ঞা গুহা বলতে সাধারণভাবে আমরা যা বুঝে থাকি, তার থেকে কিছুটা হলেও আলাদা। বাংলা ভাষায় 'গুহা' শব্দটির দ্বারা আমরা এই 'গুহাবিদ্যা' প্রদত্ত সংজ্ঞা অনুযায়ী গুহাগুলি ছাড়াও সাধারণ অর্থে আরও অনেক ধরনের অপেক্ষাকৃত ছোট গুহা, পাথুরে আশ্রয়স্থল, গ্রোটো, কৃত্রিম বা মনুষ্যনির্মিত গুহা, সামুদ্রিক বা সমুদ্রনির্মিত গুহাকেও বুঝে থাকি। Duckeck, Jochen. Speläologie. showcaves.com. সংগৃহীত ১৬ জানুয়ারি, ২০১৫।
শিল্পকলার ইতিহাস

শিল্পকলার ইতিহাস বলতে নান্দনিক বা ভাব-বিনিময়ের উদ্দেশ্যে মানুষের দ্বারা নির্মিত সেই সমস্ত দৃশ্যমান বস্তুর ইতিহাসকে বোঝায় যেগুলির মাধ্যমে বিভিন্ন ধারণা, আবেগ বা সাধারণভাবে কোনো দৃষ্টিভঙ্গী দর্শকসমক্ষে উপস্থাপিত হয়েছে। বিভিন্ন যুগে দৃশ্য কলার বিভিন্ন রকম শ্রেণিবিভাগ করা হয়েছে, যেমন- আধুনিক ললিত কলা ও ফলিত কলার বিভাজন অথবা মানব মননের বহিঃপ্রকাশ হিসেবে কলাবিদ্যাকে তুলে ধরে প্রদত্ত বিভিন্ন সংজ্ঞা। বিংশ শতাব্দীতে কলার প্রধান শাখা হিসেবে নয়টি বিদ্যাকে চিহ্নিত করা হয়, যথা স্থাপত্য, ভাস্কর্য,চিত্রকলা, সঙ্গীত, নৃত্য, কাব্য (সাধারণভাবে সাহিত্যের অংশ হিসেবে চিহ্নিত, যার মধ্যে নাটক ও অন্যান্য বিবরণীও পড়ে), চলচ্চিত্র, ফটোগ্রাফি এবং গ্রাফিক আর্ট। ফ্যাশন ও গ্যাস্ট্রোনমি প্রভৃতি পুরোনো বিদ্যার সাথে ভাব প্রকাশের নতুন অনেক মাধ্যমকেও বর্তমানে শিল্পের মর্যাদা দেওয়া হয়, যথা ভিডিও, ডিজিটাল শিল্প, পারফর্ম্যান্স শিল্প, বিজ্ঞাপন, অ্যানিমেশন, টেলিভিশন এবং ভিডিও গেম। শিল্পকলার ইতিহাস হল বিভিন্ন বিজ্ঞান ও শিল্পের একটি বহুশাস্ত্রীয় শাখা। এর উদ্দেশ্য হল সময়ের নিরিখে শিল্পের নৈর্ব্যক্তিক মূল্যায়ন, বিভিন্ন সংস্কৃতির শ্রেণীকরণ ও আলোচনার সুবিধার্থে যুগ বিভাগ। শিল্পের ইতিহাসের ধারাবাহিক চর্চা পাশ্চাত্যে প্রথম শুরু হয় রেনেসাঁস-এর সময়ে, এবং তখন এই সদ্যোজাত শাস্ত্রটির উপজীব্য বিষয় ছিল কেবল পাশ্চাত্য শিল্প। সময়ের সাথে সাথে বিশ্বের বিভিন্ন সভ্যতার শিল্পকলার যথাযথ বিশ্লেষণ শুরু হয়েছে, আর প্রতিটি সভ্যতার শিল্পকে শুধুমাত্র পাশ্চাত্য মাপকাঠিতে বিচার না করে তাদের স্ব-মূল্যায়নের স্বীকৃতিও দেওয়া হয়েছে। বর্তমানে শিল্পকলার বিশ্বব্যাপী চর্চা, প্রসার ও সংরক্ষণ সম্ভব হয়েছে। বিংশ শতাব্দী জুড়ে ব্যক্তিগত ও সরকারি উদ্যোগে প্রতিষ্ঠিত শিল্প জাদুঘর, শিল্প প্রদর্শনশালা প্রভৃতি নির্মিত হয়েছে। এই সমস্ত স্থানে বিভিন্ন প্রকার শিল্পকীর্তির বিশ্লেষণ ও নথিবদ্ধকরণের পাশাপাশি জনসাধারণের উপভোগের স্বার্থে শিল্প প্রদর্শনীরও ব্যবস্থা করা হয়। গণমাধ্যমের উদ্ভব ও অগ্রগতি শিল্পকলার চর্চা ও বিস্তারের ক্ষেত্রে প্রভূত সহায়তা করছে। হুইটনি দ্বিবার্ষিক, সাও পাওলোর দ্বিবার্ষিক, ভেনিসের দ্বিবার্ষিক এবং কাসেলে অনুষ্ঠিত ডকুমেন্টা প্রভৃতির মাধ্যমে শিল্পের নিত্য-নতুন ভঙ্গী ও ঐতিহ্যের বিকাশ সম্ভব হয়েছে। বিভিন্ন জাতীয় ও আন্তর্জাতিক পুরস্কার প্রচলনের মাধ্যমে শিল্পকলায় উৎসাহ প্রদান শুরু হয়েছে। ইউনেস্কোর মত সংস্থাও বিশ্ব ঐতিহ্যবাহী স্থানের তালিকা প্রস্তুতির মাধ্যমে পৃথিবীর প্রধান প্রধান সৌধ ও স্মারক প্রভৃতির সংরক্ষণে এগিয়ে এসেছে। শিল্পকলা রেনেসাঁ শিল্প অ্যানিমেশনের ইতিহাস চলচ্চিত্রের ইতিহাস সাহিত্যের ইতিহাস সঙ্গীতের ইতিহাস চিত্রাঙ্কনের ইতিহাস কাব্যের ইতিহাস Gardner, p.xlvi Onians (2008), p. 316-317.